REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/154-23

18. jul 2023. godine

B e o g r a d

ZAPISNIK

27. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 18. JULA 2023. GODINE

Sednica je počela u 10,05 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Ana Beloica Martać, Svetlana Milijić, Nikola Radosavljević, Aleksandra Tomić, Tijana Davidovac, Miroslav Aleksić, Nenad Mitrović, Nebojša Zelenović i Rozalija Ekres.

Sednici su prisustvovali zamenici članova Odbora: Snežana Paunović (zamenik Dušana Bajatovića) i Zoran Stojanović (zamenik Veroljuba Stevanovića).

Sednici nisu prisustvovali članovi Odbora: Miroslav Kondić, Vladimir Obradović, Bojana Bukumirović, Vojislav Vujić i Dragan M. Marković, niti njihovi zamenici.

Sednici su prisustvovali i: Aleksandar Simović, savetnik u Upravi za javni dug; Aleksandar Zlatković, specijalni savetnik u Ministarstvu rudarstva i energetike i Jovan Milić, specijalni savetnik u Ministarstvu nauke, tehnološkog razvoja i inovacija.

Na predlog predsednika, Odbor je većinom glasova (10 glasova za, 2 nije glasalo) utvrdio sledeći

D n e v n i r e d:

1. Razmatranje Predloga zakona o potvrđivanju Sporazuma o zajmu (Prvi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj, koji je podnela Vlada (broj 011-1240/23 od 23. juna 2023. godine);

2. Razmatranje Predloga zakona o potvrđivanju Sporazuma o zajmu (Projekat unapređenja upravljanja javnim finansijama za zelenu tranziciju) između Republike Srbije i Međunarodne banke za obnovu i razvoj, koji je podnela Vlada (broj 011-1239/23 od 23. juna 2023. godine);

3. Razmatranje Predloga zakona o potvrđivanju Ugovora o zajmu (Projekat Nauka) između Republike Srbije i Evropske banke za obnovu i razvoj, koji je podnela Vlada (broj 011-1238/23 od 23. juna 2023. godine).

 Na predlog predsednika, Odbor je većinom glasova (10 glasova za, 2 nije glasalo) odlučio da obavi zajednički jedinstveni pretres o tačkama dnevnog reda, s tim što će seOdboro svakoj tački dnevnog reda izjasniti pojedinačno.

Pre prelaska na rad po utvrđenom dnevnom redu Odbor je, većinom glasova (10 glasova za, 2 nije glasalo), bez primedbi, usvojio zapisnik 25. sednice Odbora.

 **Zajednički jedinstveni pretres o tačkama 1. do 3. dnevnog reda**

Aleksandar Simović, predstavnik Uprave za javni dug, detaljno je obrazložio finansijske uslove i način na koji će se sredstva zajma iz predloženih zakona - Predlog zakona o potvrđivanju Sporazuma o zajmu (Projekat unapređenja upravljanja javnim finansijama za zelenu tranziciju) između Republike Srbije i Međunarodne banke za obnovu i razvoj i Predloga zakona o potvrđivanju Sporazuma o zajmu (Prvi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj, koristiti i otplaćivati.

Jovan Milić, specijalni savetnik u Ministarstvu nauke, tehnološkog razvoja i inovacija je u svom izlaganju obrazložio Predlog zakona o potvrđivanju Ugovora o zajmu (Projekat Nauka) između Republike Srbije i Evropske banke za obnovu i razvoj.

 U diskusiji po utvrđenim tačkama dnevnog reda učestvovali su: Nebojša Zelenović, Nenad Mitrović, Miroslav Aleksić, Zoran Stojanović i Veroljub Arsić.

 **Prva tačka dnevnog reda - glasanje**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (8 glasova za, 3 protiv, 1 nije glasao) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Prvi zajam za razvojnu politiku zelenog rasta u Republici Srbiji) između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određen je Veroljub Arsić, predsednik Odbora.

 **Druga tačka dnevnog reda - glasanje**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (8 glasova za, 3 protiv, 1 nije glasao) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu (Projekat unapređenja upravljanja javnim finansijama za zelenu tranziciju) između Republike Srbije i Međunarodne banke za obnovu i razvoj.

Za izvestioca Odbora na sednici Narodne skupštine određen je Veroljub Arsić, predsednik Odbora.

 **Treća tačka dnevnog reda - glasanje**

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (8 glasova za, 3 protiv) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu (Projekat Nauka) između Republike Srbije i Evropske banke za obnovu i razvoj.

Za izvestioca Odbora na sednici Narodne skupštine određen je Veroljub Arsić, predsednik Odbora.

Sednica je završena u 11,05 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić